<b>והנפש </b>אשר תעשה ביד רמה מן האזרח מן הגר את ה' הוא מגדף אם יחטא איש לאיש ופללו אלהים ואם לה' יחטא איש מי יתפלל לו מה שנודע לעדת התלמידים חיל ה' מבורכין הדרים בכפר אסכנדרייא ולזקני הקהל היקרים המכובדים ושאר העדה הקדושה ישמור אלהים רגלם מלכד כי כשהגיע לנו ממה שעשה הרשע אבו אלעזר בן נצאר בן שמארן ונתקיים אצלנו בכתיבת ידי שני עדים כשרים שהוא העיז והרים יד בה' אלקי ישראל ובזה דבריו והפר מצותו ועשה ביד [רמה] וחלל קודש ה' אשר אהב ונשא גרושה והוא כהן ולא שמע לקול מוכיח ולא הקשיב דברי מיישר אבל רדף אחרי יצרו והלך בשרירות לבו הוצאנו ספר תורה המחודש אשר העז להמרותו והחרמנו בשם מפורש ברבים בקהל ועדה בבתי כנסיות במצרים ובאלקהרה הב"ה יציב גבולין תמיד ובשם הזונה שיחד לו והוא הסנה בת אבן אלעלה וכן החרמנו באותו מעמד בשם כל בר ישראל או בת ישראל שישא ויתן עמהם או שיאכל עמהם או שישתה עמהם או שישב עמהם בתוך ד' אמות או שוכנס להם לשמחה או לאבלות שיהיו להם ואין משתתפין עמהם בחיים ולא במות אבל תהיה ההנהגה עמהם ההנהגה המחוייבת בדתינו עם כל מובדל מקהל ה' מסקילת ארונו וקבורתו בלא צדוק הדין והראות שמחה וששון כהעדר הרשעים הזדים כמותו והיה החרמות שהודענו אתכם פרסומם ביום חמשי כך וכך ועתה כשיעמוד התלמיד רבי יוסף ש"ץ על הבימה יקרא ברבים ויפרסם אותו כדי שיבדלו העם מאלו השני רשעים החטאים האלה בנפשותם ויפרשו מהם ויזהירו הנשים בתכלית האזהרה מליכנס עם הזונה הנזכרת בשום מקום אפי' בבית המרחץ וכבר ידעתם יוסיף לכם האל יראת חטא כי כל מי שיצטרף אל הרשעים וישתתף עמהם בדבר מן הדברים שיכלו אותו מי שיכלו אותה ויאבד באבדם והוא מאמר אדון הנביאים אשר באר לנו האמתות והצילנו מלטבוע במי הכסלו' אמריו מה נכבדו שאמר סורו נא מעל אהלי האנשים הרשעי' האלה ואל תגעו בכל אשר להם פן תספו בכל חטאתם וכזה ראוי לנו אנחנו השומעים בקול ה' המגיע לנו על ידו שנפריש ונבדיל כל החטאים האלה ויוסרו אלו החטאים בנפשותם בתכלית ההרחקה הזאת עד שישובו לאל י''ת ואם יפקחו עיני שכלם ויעורו מפתיותם וירצו לשוב אל האמת יגרשנה ויבואו שניה' לב''ד וילקה כל אחד מהם מכות מרדות וישבע כל אחד מהם בהפר חורה המקודש שלא ישובו לעשות כמעשה הזה לעולם ואח"כ תתירו להם את החרם אשר אסרתם ותכתבו לנו בזה כדי שנתיר מה שאסרנוהו ואחר שנתיר לכם אזי יהיה לכם מותר לדבר עמהם ולהתחבר אליהם ויצטרפו בכלל ישראל כי אחר שנאסור אנו לא יתכן לכם להתירו לבדכם ואם יתמידו במרים ומאנו לקחת מוסר תודיעונו זה כדי שיצאו הפתיחין עליהם בעיירות הקרובות והרחוקות ותחדשו ברוכים תהיו עוד עליהם את החרם ברבים אם לא ישובו כי לא יתכן להתרשל בכמו המעשה הרע הגדול הזה והוא להרים יד במרי ולכפור במשה רבינו ובתורתו התמימה בגלוי בפהרהסי' ונתעלם מזה וחלילה לנו שנסביר פנים בזה או שנפחד משום אדם או נעש' לכבודו אבל תחלצו בהשגחה להעביר הדין בהם על מה שעשו ויאררם הקהל כולם בקשר אחד ארור עושה מלאכת ה' רמיה וארור מונע חרבו מדם ובעל הרחמים ארך אפים מורה חטאים בדרך יחזירם למוטב ויורה אותם דרך ישרה ויסיר לב האבן מבשרם ומבשרינו וישיב להם ולנו לב בשר להבין בתורתו ולשמור מצותו למען נשכיל בכל אשר נפנה אמן ואמן וכן יהי רצון:
משה ב"ר מימון ז"ל